Prințul Harry și ducesa Meghan au uitat de "rivalitate". Ce mesaj i-au transmis prințesei Kate
- Georgiana Dragomir
- 23 martie 2024, 10:57
Prințul Harry și ducesa Meghan nu au rămas pasivi, după ce au aflat că Kate Middleton a fost diagnosticată cu cancer. Ei au lăsat "rivalitățile" și au transmis mesaje de susținere pentru prințesa de Wales. De asemenea, Regele Charles a precizat că "este mândru" de prințesa Kate, întrucât și-a făcut curaj și a recunoscut public despre faptul că suferă de această boală cumplită.
Prințul Harry și ducesa Meghan au uitat de "rivalitate". O susțin pe prințesa Kate în lupta cu cancerul
Astfel, pe rețelele de sociaizare, prințul Kate și ducesa Meghan au scris că sunt alături de cumnata lor:
"Îi dorim sănătate și vindecare lui Kate și sperăm că vor putea face acest ucru în privat și în pace", este mesajul postat de prințul Harry și ducesa Meghan, conform Skynews.
Tensiunile dintre prințul Harry și fratele său, William, sunt de notorietate, însă, pentru moment, "garda" pare jos.
Prințesa Kate a primit mesaje de susținere și din partea prim-ministrului Rishi Sunak și președintelui american Joe Bide, precizează sursa citată.
Vineri, 22 martie, prințesa Kate a recunoscut, în mod public, că are cancer, pentru a se evita speculațiile la adresa sa. Presa internațională relata că s-a accesat ilegal dosarul medical al prințesei de Wales, pentru a se afla de ce s-a retras din viașa publică.
Prințesa Kate, la primele ședințe de chimioterapie
Deși nu a precizat forma de cancer pe care o are, prințesa Kate a spus că face chimioterapie și se află la primele ședințe.
"Sunt bine și devin mai puternică pe zi ce trece. Testele efectuate după operație au constatat că aveam cancer. Prin urmare, echipa mea medicală m-a sfătuit să urmez o ședință de chimioterapie preventivă și sunt acum în fazele incipiente ale acestui tratament", a spus prințesa de Wales, într-un mesaj video.
Conform oncologilor citați de Reuters, bolnavii de cancer primesc între patru şi şase cicluri de tratament, fiecare dintre acestea durând 21 de zile şi constând într-o zi sau câteva zile de chimioterapie, pentru ca organismul să se refacă.